ᒥᓐ ᒪᒃ ᐊᓂᔭ ᐊ ‍ ᒋᓯᑲᔨᒡ ᒥᓐ ᐊᓐᑕ ᒋ ‍ ᑕᐤ ᒠᓐ ᑭᔭ ᐊᓂᔭ ᓂᓱ ᐅᒋᔅᒋᓄᐊᒧᐛᑭᓇ᙮
ᐃᔅᐱ ᒪᒃ ᐎᔭᐱᒪᑦ ᒋᓴᓴ ᐊᓐᑕ ᐊ ‍ ᐱᒧᑕᔨᒋ,
ᒋ ‍ ᐃᑕᐤ,
“ᒪᐅᔭᔪᐛ ᒪᒃ ᒋᓴᒪᓂᑐᐤ ᐅᒪᔭᑕᓂᓯᒪ᙮”
ᐊᓂᔭᔪᐛ ᒪᒃ ᓂᓱ ᐅᒋᔅᒋᓄᐊᒧᐛᑭᓇ ᐱᔭᑕᑯᑦ ᐅᔭ ᐊ ‍ ᐃᔅᒋᔄᑦ,
ᒋ ᐊᑎ ‍ ᐎᒐᐛᐅᒡ ᒋᓴᓴ᙮
ᒋᓴᔅ ᒪᒃ ᒋ ‍ ᒋᐱᒋᑲᐳᐤ,
ᒂ ‍ ᐊᐱᓴᐱᑦ ᒂ ‍ ᐛᐱᒪᑦ ᐊᓂᔭ ᐊ ‍ ᓇᓴᐅᑯᑦ,
ᐊᑯ ᒂ ‍ ᐃᑕᑦ,
“ᒐᒂᓐ ᓂᔭᓂᑐᐛᐸᑎᒪᒄ ?”
ᐊᑯ ᒂ ‍ ᐃᑕᒡ,
“ᒋᔅᑯᑎᒪᒐᓱᐤ ᑕᓐᑕ ᐛᒋᔨᓐ ?”
ᒋ ‍ ᐃᑕᐤ ᒪᒃ,
“ᐊᔅᑎᒧᒄ ᐸᒋ ‍ ᐛᐸᑎᒧᒄ᙮”
ᐊᑯ ᒂ ‍ ᐎᒐᐛᒡ,
ᒂ ‍ ᐛᐸᑎᒺᒡ ᑕᓐᑕ ᐛᒋᔨᒋ᙮
ᓴᓯᑲᓐ ᒪᒃ ᓇᐤ ᒋ ‍ ᐃᔅᐱᔨᒐ ᑲᒋ ‍ ᐊᐱᑕᒋᓯᑲᔨᒡ᙮
ᐊᑯᑕ ᒪᒃ ᑲ ‍ ᑕᐛᒡ ᐊᓐᑕ ᐊ ‍ ᑕᔨᒋ ᐃᔅᑭᓐ ᒋᓯᑲᐛ᙮
ᓴᐃᒥᓐ ᐱᑕᕐ ᒪᒃ ᐎᐧᑲᓂᓴ,
ᐊᓐᑎᕈ ᑲ ‍ ᐃᓯᓂᐧᑲᓱᔨᒋ ᐊᐅᒄ ᐊᓐ ᐸᐃᒄ ᑲ ‍ ᐸᑐᐛᑦ ᒠᓇ ᐊᓂᔭ ᐊ ‍ ᐃᔅᒋᔄᔨᒋ ᑭᔭ ᐎᔾ ᒪᒃ ᒋ ᐊᑎ ‍ ᐎᒐᐛᐤ ᒋᓴᓴ᙮
ᑎᐛᒡ ᒪᒃ ᐊᓐᑎᕈ ᒋ ‍ ᓇᓂᑐᐛᔨᒪᐤ ᐊᓂᔭ ᐎᐧᑲᓂᓴ ᓴᐃᒥᓇ ᐊᑯ ᒂ ‍ ᐃᑕᑦ,
“ᓂᒋ ‍ ᒥᔅᑯᐛᓇᓐ ᐊᓐ ᒪᓴᔭ᙮”
ᒪᓴᔭ ᐊ ‍ ᐃᓇᓄᐅᒡ ᙭ ᐃᓇᓄᐤ ᐊ ‍ ᐱᔭᑭᔅᒋᑕᑯᓯᓇᓄᐅᒡ᙮
ᐊᑯ ᒂ ‍ ᐃᑐᑕᐊᑦ ᓴᐃᒥᓇ ᐊᓐᑕ ᒋᓴᓴ ᐊ ‍ ᑕᔨᒋ᙮
ᒋᓴᔅ ᒪᒃ ᒋ ‍ ᑭᓄᐛᐱᒪᐤ ᐊᓂᔭ ᓴᐃᒥᓇ ᐊᑯ ᒂ ‍ ᐃᑕᑦ,
“ᒋᔾ ᓴᐃᒥᓐ,
ᒠᓐ ᐅᑯᓴ,
ᓯᐸᔅ ᒋᑭ ‍ ᐃᓯᓂᐧᑲᓱᓐ᙮”
ᓯᐸᔅ ᐊ ‍ ᐱᔭᑭᔅᒋᑕᑯᓯᓇᓄᐅᒡ ᐱᑕᕐ ᒪᒃ ᐊᓯᓂᔾ ᐃᓇᓄᐤ᙮
ᒥᓐ ᐊᓂᔭ ᐊ ᐊᑎ ‍ ᒋᓯᑲᔨᒡ ᒋᓴᔅ ᒋ ‍ ᐃᑕᔨᑎᒻ ᑲᓕᓕ ᐊᔅᒋᒡ ᒐᒋ ᐃᑐᑕᑦ᙮
ᐊᑯᑕ ᐊᓐᑕ ᑲ ‍ ᒥᔅᑯᐛᑦ ᐱᓕᐸ ᐊᑯ ᐊᑕᑦ,
“ᐸᒋ ‍ ᐎᒐᐎ᙮”
ᐱᓕᑉ ᒪᒃ ᐊᓐᑕ ᐸᑦᓴᐃᑕᒡ ᒋ ‍ ᐅᒋᐤ ᐊᓐᑕ ᐊᓂᔭ ᐅᑕᓇᔪᐤ ᐊᓐᑎᕈ ᑭᔭ ᐱᑕᕐ ᑲ ‍ ᐅᒋᒡ᙮
ᐱᓕᑉ ᒪᒃ ᒋ ‍ ᓇᓂᑐᐛᐱᒪᐤ ᓇᑕᓂᔭᓚ ᐊᑯ ᒂ ‍ ᐃᑕᑦ ᐃᔅᐱ ᑲ ‍ ᒥᔅᑯᐛᑦ,
“ᓂᒋ ‍ ᒥᔅᑯᐛᓇᓐ ᐊᓂᔭ ᒧᓱᔅ ᑲ ‍ ᐊᔨᒧᒪᑦ ᐊᓐᑕ ᐎᓱᐛᐅᓂᒡ,
ᑭᔭ ᐊᓐᒡ ᐅᒋᔅᒋᐛᐃᒐᓱᐅᒡ ᑲ ‍ ᐊᔨᒧᒪᒡ᙮
ᐊᐅᒄ ᒋᓴᔅ,
ᒍᓯᑉ ᐅᑯᓴ,
ᐊᓐᑕ ᓇᓴᕆᑎᒡ ᑲ ‍ ᐅᒋᑦ᙮”
ᐊᑯ ᓇᑕᓂᔭᓪ ᒂ ‍ ᐃᑕᑦ,
“ᒋᑭ ᒋ ‍ ᐅᒋᐤ ᐊ ᐊᐛᓐ ᐊ ‍ ᒋᔅᑕᔨᑕᑯᓯᑦ ᐊᓐᑕ ᓇᓴᕆᑎᒡ ?”
ᐊᑯ ᐱᓕᑉ ᒂ ‍ ᐃᑕᑦ,
“ᐊᔅᑎᒻ,
ᐸᒋ ‍ ᓂᑐᐛᐱᒻ᙮”
ᐃᔅᐱ ᒪᒃ ᒋᓴᔅ ᐎᔭᐱᒪᑦ ᓇᑕᓂᔭᓚ ᐊ ‍ ᐸᑕᔅᑎᒧᑕᔨᒋ ᒋ ‍ ᐃᑕᐤ,
“ᐊᐅᒄ ᒋᒋᐛ ᐃᔅᕋᐃᓪ ᐃᔪᐤ,
ᓇᔅᒡ ᑕᑈ ᑯᐃᔅᑯᑕᑎᓯᐤ᙮”
ᓇᑕᓂᔭᓪ ᒪᒃ ᒋ ‍ ᐃᑕᐤ,
“ᑕᓐᑕ ᑲ ᐅᒋ ‍ ᒋᔅᒐᔨᒥᔨᓐ ?”
ᐊᑯ ᒋᓴᔅ ᒂ ᐃᓯ ‍ ᐎᑎᒧᐛᑦ,
“ᔅᒋ ‍ ᐛᐱᒥᑎᓐ ᐊ ‍ ᐊᐱᔨᓐ ᓯᐸ ᒥᓯᓱᒥᓇᑎᑯᒡ ᐊᔅᒄ ᐊᑲ ᐅᒋ ᓂᑐᐛᐱᒥᔅᒃ ᐱᓕᑉ᙮”
ᓇᑕᓂᔭᓪ ᒂ ‍ ᐃᑕᑦ,
“ᒋᔅᑯᑎᒪᒐᓱᐤ,
ᐊᐅᒄ ᒋᔾ ᑕᑈ ᒋᓴᒪᓂᑐᐤ ᐅᑯᓴ,
ᐊᐅᒄ ᒋᔾ ᒋᓴᐅᒋᒪᐤ ᐅᑕ ᐃᔅᕋᐃᓕᒡ᙮”
ᐊᑯ ᒋᓴᔅ ᒂ ‍ ᐃᑕᑦ,
“ᒋ ‍ ᑕᑈᑕᓐ ᐊ,
ᐊᓐ ᒥᒄ ᐊᒋ ‍ ᐎᑎᒪᑕᓐ ᐊᒋ ‍ ᐛᐱᒥᑕᓐ ᓯᐸ ᒥᓯᓱᒥᓇᑎᑯᒡ ?
ᐊᑐᐎᔅ ᒪᒃ ᐊᔅᒄ ᒋᑭ ‍ ᐛᐸᑕᓐ ᒪᒥᔅᑲᒡ ᒐᒂᔪᐛ !”
ᐊᑯ ᒥᓐ ᒂ ᐊᑎ ‍ ᐃᔅᒋᔄᑦ,
“ᑯᐃᔅᒄ ᒋ ‍ ᐎᑎᒪᑎᓇᐛᐤ,
ᒋᑭ ‍ ᐛᐸᑕᓇᐛᐤ ᒋᒋᒋᓯᒄ ᐊ ‍ ᔪᑕᐱᔨᒡ,
ᑭᔭ ᒋᓴᒪᓂᑐᐤ ᐅᑦ ᐊᓐᒋᓂᒪ ᐊ ‍ ᐅᐱᔨᒋ ᑭᔭ ᐊ ᐸᒋ ‍ ᔭᓯᑐᑐᐛᒡ ᐃᔪᐤ ᐅᑯᓯᓴᓇ᙮”